******

**Nye strømforsyninger med basisfunktionalitet**

Strømforsyningsprogrammet UNO Power fra Phoenix Contact er blevet udvidet til at omfatte to nye kompakte og særdeles effektive strømforsyninger.

De tilbyder ikke blot en justérbar DC udgangsspænding på 24 til 28 V DC – effekttætheden er øget fra 240 W/dm³ til mere end 325 W/dm³. Det betyder, at disse enheder er i stand til pålideligt at forsyne belastninger med 150 og 240 W. Sammenlignet med konventionelle strømforsyninger sparer disse enheder mere energi takket være deres høje effekttæthed. Dette opnås gennem lave tomgangstab under 0,3 W og optimeret effektivitet på mere end 94 %. Enhederne er egnet til anvendelse worldwide takket være deres UL godkendelse og det brede indgangsområde.

Takket være det høje niveau for energieffektivitet omsættes kun en lille mængde elektrisk energi til uønsket varme. Produktprogrammet understøtter indgangsspændinger fra 85 til 264 V AC og kører pålideligt selv i tilfælde af spændingsudsving i forsyningen. I tilfælde af højere indgangsspændinger fra 264 til 575 V AC anvendes 2 AC enheder med 24 V og 90 W. To moduler med 90 W udgangsstrøm er egnet til applikationer, som kræver certificering i henhold til UL 1310/508 Listed Class 2.

Forsyningssvigt på op til 140 millisekunder under fuld belastning og en MTBF (Mean Time Between Failure) på mere end 500.000 timer ved en omgivende temperature på 40 oC i henhold til IEC 61709/SN29500 resulterer i høj driftspålidelighed og en strømforsyning af høj kvalitet. Det brede temperaturområde fra -25 til + 70 oC muliggør også udendørs anvendelse. UNO Power programmet består nu af totalt 17 moduler. Strømforsyningerne til 5, 12, 15, 24 og 48 V DC udgangsspænding fås i 25, 30, 40, 55, 60, 90, 100, 150 og 240 W ydelsesklasser.

For yderligere information kontakt Product Manager Brian Lumby, blumby@phoenixcontact.dk eller vores kundeservice på telefon 36 77 44 11.